**МКОУ «Цемерская ООШ» Чародинского района РД.**

 **01.02.2021 сон**

**Муг1алим: Гlалиев Мухтар Мух1амадкамилович.**

**Авар мац1алъул дарсил план.** 8 кл (технологияб карта)

**Дарсил тема**: Раг1абазул дандраял ва г1адатаб предложение такрар гьаби.

**Дарсил мурад**: Раг1абазул дандраязулъ ва предложениязулъ раг1абазул бухьен такрар гьабизе; гьезул х1акъалъулъ щвараб лъай низамалде ккезабизе; бажари-лъай г1аммлъизабизе.

**Дарсил масъалаби:**

* **Малъиялъул:**

1 Раг1абазул дандраязулъ ва предложениязулъ раг1абазул бухьен такрар гьабизе; щвараб лъай низамалде ккезабун г1аммлъизабизе.

2 Раг1абазул дандраязулъ ва предложениязулъ раг1абазул бухьен ч1езабиялъул навыкал, бажари щула гьаби.

3 Г1адатал предложениязул тайпаби ч1езаризе бажари, бит1унхъваялъул бажари, жидерго пикраби маг1на бугеб куцалда загьир гьаризе бажари.

* **Лъай цебет1еялъул:**

1 жидерго пикруялда машгъуллъи, малъулеб дарсил маг1наялда, гьеб г1адахъ босиялда ургъизе, пикру гьабизе к1вей.

1. Жалго жидедаго ч1ун гьабулеб х1алт1ул к1вар бич1ч1ин.
2. Г1аммаб лъай щвеялъул (общеучебные навыки и умения) навыкал, бажари цебет1ей.
3. Литературияб мац1алда к1алъазе бажари.
* **Тарбия кьеялъул:**
1. Рахьдал мац1алдехун рокьи ц1ик1к1инаби, маг1арул хъвадарухъабазул асаразул кьуч1алда Ват1аналде рокьи куцай; ц1ияб материал малъулаго, гьениб рух1ияб рахъ, лъик1ал хасиятал куцай, ц1алдохъабазул жавабчилъи ц1ик1к1инаби.

**Дарсил х1асилал:**

 **Предметиял: *Лъазе***: Раг1абазул г1уц1и; раг1абазул дандраязул бут1абазда гьоркьоб бугеб бухьен; раг1абаздасаги предложенияздасаги раг1абазул дандраязул бат1алъи; г1адатал предложениязул тайпаби,гьел абулеб куц, къаг1идаби.***К1везе:*** Предложениялъулъ раг1абазул дандраял рат1а гьаризе, гьезул разбор гьабизе , к1алзулаб ва хъвавулаб каламалъулъ гьел бухьенал х1алт1изаризе. **Метапредметиял:**Кьералккунги группабаздалъунги т1обит1улеб х1алт1ул навыкал щула гьари. Халгьабиялъул, дандекквеялъул, мац1алъул г1уц1иялъул анализ гьабиялъул бажари цебет1ей. Жидерго ц1алул х1аракаталъул къимат гьабизе бажари. **Напсиял**:Чияр пикруялъухъ г1енеккизе ва х1урмат гьабизе куцазе; жидерго гьабураб х1алт1ул т1алабчилъи, цоцаздехун лъик1аб бербалагьи куцазе. **УУД.**  **Регулятивные**: ***Низамалде ккеялъулал***  жидерго халкквеязда рекъон пикру х1алт1изе лъазе; дарсил рич1изе кколеб масъала ( проблема урока) лъазе ва цебеч1езабизе гьеб бичизе лъазе; жиндирго х1аракаталъул мурадалги масъалабиги данде кквезе; гьабураб х1алт1ул цебет1ей бихьизе, щиб къадаралъ гьабурабали лъазе. **Познавательные**: ***Нахъг1унт1иялъулал, бич1ч1унлъаялъулал*** т1адкъаязул ва жидецаго гьабулеб х1алт1ул аслияб маг1на загьир гьабизе к1везе,бажаризе; малъараб г1аммлъизабизе бажаризе;зах1малъи ккараб бак1алда лъалеб теория х1алт1изабун, гьеб бигьалъиялде ккезабизе к1вей; Жидерго пикру маг1наяб къаг1идаялда г1уц1изе бажаризе.  **Коммуникативные:** ***Цоцалъ гъункарал*** Муг1алимасулгун классцоялгун цадахъ гьабулеб х1алт1и тартибалде ккезабизе бажари; калам бит1ун г1уц1изе бажаризе; жиндирго пикру кьуч1 бугеб, мух1канаб бак1алде ккезабизе к1везе.

Дарсил технологиял: блочно-модулияб, сахлъи ц1униялъул, г1аммаб тарбия кьей ( коллективное обучение), х1аялъулаб, дифференциалияб

|  |  |  |  |
| --- | --- | --- | --- |
|  Дарсил бут1а |  Муг1алимасул х1аракат |  Ц1алдохъабазул х1аракат | УУД |
| 1. Класс г1уц1и.

Дарсида жигараб г1ахьаллъи гьабизе ц1алдохъабазул гъира базаби (мотивация) | Саламалъул калам гьабула, ц1алдохъаби дарсиде х1адурлъиялъул хал гьабула, дарсиде гъорлъе журазе гьезул рек1ел х1ал лъик1лъизабула. | Салам буссинабула, цоцазе гьимула ва къвариг1араб къват1ибе бахъун х1адурула. | УУД: нафсиял, цоцалъ гъункарал.Мурад:Классалда лъик1аб х1ал лъугьинаби, ц1алдезе гъира базаби, церет1еялъул лах1зат |
| 1. Такрар гьабиялъул х1алт1и.

Мац1алъулаб разминка3 Рокъоб х1алт1ул хал гьаби.4 Г1аммгьабиялъул бут1а; раг1абазул дандраязулги предложениялъулги щвараб лъай низамалде, тартибалде ккезаби. | Ц1алдохъабазухъе кьола т1адкъай хъварал карточкаби. (рес рекъани, презентация х1алт1изабила)1 цо раг1удасаги к1удияб, ц1ик1к1араб, амма предложениялдеги бахинч1еб. ( раг1.дандр.)2 предметал, ишал ва гьезул г1аламатал цо раг1иялъ абулелдаса дагьал баянго, мух1канго, дурусго рихьизарула … сунца?3 аслияб раг1иги цогиялда бараб раг1иги сундулъ бук1унеб?4 щиб бугониги бицунеб я гьикъулеб, ялъуни т1алаб гьабулеб, жидедаса цо т1убараб пикру бич1ч1улеб цо я чанго раг1иялда абула… Гьал суалазе кьурал жавабазул кьуч1алда рач1а, лъимал, нилъер дарсил тема загьир гьабизе.***Тема: Раг1абазул дандараял ва предложение.***Ц1алдохъабазулгун гара-ч1вари, накъит гьабула.-- жакъа нилъеца бат1и-бат1иял бак1азде сапар гьабила: **1 т1оцебесеб сапар- станция – теоретикияб** Гара-ч1вари:* Сундуе къвариг1унеб калам? (г1адамал цоцазда гьоркьор гаргадизе)
* Сундасан г1уц1ун бугеб нилъер калам? ( нилъер калам г1уц1ун буго раг1абаздасанги раг1абазул дандраяздасанги, предложенияздасанги)
* Щиб лъазабулеб пунктуациялъ? ( лъалхъул ишараби лъолел т1олго къаг1идаби)
* Щиб лъазабулеб синтаксисалъ? ( раг1абазул дандраязулги предложениязулги г1уц1и ва к1вар)
* Щиб кколеб раг1абазул дандрай ? ( Аслиябги нахъбилълъарабги к1иго раг1ул г1уц1иялда раг1абазул дандрай абула. Асл. Нахъб. Раг1и цоцалъ рухьун рук1уна маг1наялъулги формаялъулги рахъалъ, жинсалъулъ ва формаялъулъ рекъонккунги рук1уна)
* Щиб бук1ине рес гьеч1еб раг1абазул дандрайлъун? ( предло-л грамматикияб аслу, фразеологияб сверел, т.ц.членал)
* Сунда абулеб предложение? ( цо т1убараб пикру жидедасан бич1ч1улеб цо я чанго раг1иялда )

**2 станция «Проект»**  Р.х1алт1ул хал гьабула (рокъоб кьун бук1ана гьит1инабго проект г1уц1изе)«Тексталда жаниб раг1абазул дандраязул к1вар» **3 станция ---- «Раг1абазул дандрай»**Дидактикияб х1ай т1обит1ула «бище дун»-- лъимал, нужеда цере руго кьер-кьерал кагътал . Кинаб кьер светофоралъ кьураб мехалъ шагьра бахъизе бегьулеб? (г1урччинаб), кинаб кьералда бегьулареб? (баг1араб). Гьабсаг1ат нилъеца гьабила х1ай: дица абила раг1аби, раг1абазул дандрай абурабго, нужеца борхила г1урччинаб кагъат, батич1они- баг1араб.Г1урччинаб хер, квасул ххам, къаси сордо, рорхатал гъут1би, гьал гъутби рорхатал руго , вас векерана,векерарав вас, Г1али вач1ана, метер ина , хъабчил г1арада гьабизе.Практикияб х1алт1и т1обит1ула.**2. Практикияб х1алт1и.** Раг1абазул дандраязда гьоркьоб бугеб бухьен ч1езабила. Рекъонккей, управление, примыкание. Тукаде ине, векерун вач1ине, бец1аб сордо, яцалъ кьуна, ькарияб оц, бекерулеб чу, сонисеб къо, к1анц1ун инее, радал щвезе, рохьоб сордо. Дица кьуна. Къокъабаз х1алт1и.**3 Творческияб т1адкъай**- Пасих1го гьаб кеч1ги ц1алун раг1абазул бухьен ч1езабе Гуро, гьит1инаб гьеч1о, Гьудулзаби, Дагъистан;Ваха, гьедин абулев, Гьелъул борхалъиялде.Ахал т1огьода руго, Т1огьал г1аздада руго,Г1ат1идаб Каспиялда Гуми лъедолел ругоТ1адег1анаб,Т1адег1анаб,Г1агарабМаг1арулазул улка,Аваданаб Дагъистан.-- Т1адкъай К1и-к1и предложение г1уц1изе хабарияб, суалияб, т1алабияб ва ах1ул ва щибалъе характеристика кьела. | Суалазе жавабал кьола ва жавабазда рекъон, гьезул кьуч1алда дарсил темаялда ц1ар ч1вала.Муг1алимасул суалазе жавабал кьола.Рокъоб гьабураб х1алт1и бихьизабула, проекталъе баян кьола.Жавабалда данде ккараб кьер бугел кагътал рорхула, гъалат1 ккани, жидерго жавабал рич1ч1изарила.Раг1абазда гьоркьоб бугеб бухьен ч1езабила, цоцазул хал гьабила.Предложениял г1уц1ула, щибалъе баян кьола. | ***Низамалде ккеялъулал***  жидерго х1алт1и, х1аракат ч1ванкъот1араб тартибилда рекъезабула, х1исабал гьарула.***Цоцалъ гъункарал*** Г1енеккизе лъай, дарсида жигараб г1ахьаллъи гьабизе журай ***Цоцалъ гъункарал*** Жидерго пикру загьир гьабула, цогидазул каламалъухъ г1енеккула, анализ гьабула.***Цоцалъ гъункарал*** Г1елмияб кьуч1алда калам г1уц1ула, жидерго пикру загьир гьабун классалда цере рахъуна, цадахъ рекъон х1алт1ула, х1асилал гьаризе ругьунлъула.***Низамалде ккеялъулал***  Цебе лъураб масъала т1убаялъул нухал рати***Нахъг1унт1иялъулал, бич1ч1унлъаялъулал*** Маг1на бугеб калам г1уц1изе к1вей.***Нахъг1унт1иялъулал, бич1ч1унлъаялъулал*** Кьураб т1адкъай цебе лъураб масъалаялда рекъон гьабизе ругьунлъи; дандекквеял ва х1асилал гьаризе.***Низамалде ккеялъулал***  Цоцазе кумек гьаби, цоцазул х1алт1ул хал гьаби; маг1на бугеб калам г1уц1изе ругьунлъи.Творческияб рахъ цебет1ей |
| 5 Калам цебет1еялъул бажари. | 1 Дидактикияб х1ай ( щал цере) Нужеда цебе бугеб текст ц1але ва гьелда хадур ругел т1адкъаял т1уразаре. Жалалил вуго к1иго гьудул. Цоясда ц1ар буго Х1амид, цогиясда Саг1ид буго. Гьел лъабалго цох1о классалда ц1алулел руго. Учителас гьезда рокъоб хабар ц1ализеги математикаялъул мисал гьабизеги т1адкъан бук1ана. Жалалица хабарги ц1алун, мисал гьабич1ого тана. Нахъисеб къоялъ школалде вач1аравго, Жалал жиндирго гьудулзабазда кумек гьаризе лъугьана. Х1амидица, бахъун жиндирго тетрадь кьун, абуна: «Гьанисан хъвай, дица бит1ун гьабун буго». Саг1идица абуна: «Чияр тетрадалдасан хъваге. Дица гьабизе кколеб куц бицина, мисал дуцаго гьабе».- Тексталъе ц1ар ургъе.- Кинаб темаялда хъван бугеб гьаб текст?- Бит1араб калам ругел предложениял рихьизаре.- Т1оцебесеб лъабго предложениялъул синтаксисияб разбор гьабе. | Т1адкъай т1убазабилаЧанго ц1алдохъанас иргадал цере рахъун гьабураб х1алт1и биьизабила, хут1араз жидерабгоги гьезда данде ккун жидерго х1алт1ул хал гьабила ва х1асилал гьарила. | ***Нахъг1унт1иялъулал, бич1ч1унлъаялъулал*** Художествияб текст бич1ч1ун ц1ализе; жалго т1адч1ун ургъиялъул бажари; кьурал т1адкъаязда рекъон, тартибалда х1алт1и гьабизе к1везе.***Цоцалъ гъункарал*** Жидерго пикру ц1убураб къаг1идаялъ загьир гьабизе к1везе; цогидазул пикруялъухъ г1енеккизе. |
| 6 Рефлексия. | Ц1алдохъабазулгун гара-ч1вари гьабила.- кинал мурадал ва масъалаби рук1арал нилъеда цере дарсил авалалда?- Сундехун нужер гъира, ракlбай ккараб?- нужер х1исабалда, щиб бук1араб бищун пайда кколеблъун?- Гьаб дарсида щвараб лъай киб нужее къвариг1инеб?- Кинаб къимат нужеца лъелеб нужерго дарсида гьабураб х1аракаталъухъ? | Суалазе жавабал кьола, дарсида гьабураб г1ахьаллъиялъухъ жидецаго къимат кьола. | ***Низамалде ккеялъулал***  Жидерго дарсида г1ахьаллъиялъухъ къимат кьезе ругьунлъула.***Нахъг1унт1иялъулал, бич1ч1унлъаялъулал*** Гьабулеб х1алт1и цок1алаб низамалда,тартибалда г1уц1изе к1вез; анализ гьабизе, къимат кьезе лъазе. |
| 7 Рокъобе х1алт1и. | 10 раг1абазул дандрай г1уц1изе бат1и-бат1иял каламалъул бутаби аслияб раг1илъунги ккезабун.5 кици хъвазе ва гьенир раг1абазул дандраяр ратизе, цинги гьезулъ бухьен бихьизабизе. | Т1адкъай хъвала |  |